text: Manslandsliðið spælir komandi heimadystin í Royal Arena í Keypmannahavn. Sum áskoðari sleppur tú eisini at uppliva donsku heimsmeistararnar. Kom við til eina hondbóltsveitslu!
text: #000002
text: Leygardagin 13. apríl spæla Føroyar og Ukraina undankappingardyst í stásiligu arenuni í Keypmannahavn, sum seinastu vikurnar eisini hevur verið karmur um nakrar dystir í heimsmeistarakappingini hjá monnum.
text: #000003
text: Og sum áskoðari kann tú gera kvettið, tí tú sleppur at síggja føroysku stríðsmenninar og donsku heimsmeistararnar sama kvøld.
text: #000004
text: Hondbóltssamband Føroya og danska hondbóltssambandið hava avrátt at samstarva um komandi EM-umfar, so bæði Føroyar og Danmark spæla undir sama taki sama dag.
text: #000005
text: Føroyar og Ukraina spæla klokkan 17.45. Danmark og Montenegro spæla klokkan 20.15 danska tíð.
text: #000006
text: Av tí, at eingin høll í Føroyum lýkur altjóða krøv, má føroyska manslandsliðið spæla sínar dystir uttanlands. Tann fyrsti heimadysturin var í Skjern Arena, komandi heimadystur verður í Royal Arena, men enn er ikki greitt hvar triðji og seinasti EM-dysturin skal spælast.
text: #000007
text: Hesar 16 møta Svøríki og Íslandi
text: #000009